|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për azilin në Republikën e Shqipërisë” | |
| **MINISTRIA UDHËHEQËSE** | Ministria e Brendshme | |
| **FAZA E POLITIKËS/VLERËSIMIT TË NDIKIMIT** | Zhvillim | |
| **BURIMI I PROPOZIMIT TË POLITIKËS** | Transpozim i BE-së | |
| **DIREKTIVË/RREGULLORE E BE-së** | * Direktiva e Këshillit 2005/85/KE, datë 1 dhjetor 2005, "Për përcaktimin e standardeve minimale të procedurave në shtetet anëtare për dhënien dhe heqjen e statusit të refugjatit"; * Direktivën 2013/33/EU e Parlamentit dhe Këshillit Evropian e datës 26 qershor 2013 “Për vendosjen e standardeve të pranimit të kërkuesve për mbrojtje ndërkombëtare”; * Direktivën 2013/32/EU Parlamentit dhe Këshillit Evropian e datës 26 qershor 2013 “Mbi procedurat e përbashkëta për dhënien dhe tërheqjen e mbrojtjes ndërkombëtare”; * Direktivën 2001/55/EC e Këshillit e datës 20 korrik 2001 “Standardet minimale për dhënien e mbrojtjes së përkohshme në rastet e flukseve masive të personave të shpërngulur dhe mbi masat që promovojnë një ekuilibër përpjekjesh ndërmjet shteteve anëtare në pritjen e këtyre personave dhe përballimin e pasojave"; (Pjesërishi i përafruar, duke sanksionuar ngritjen dhe funksionimin e strukturës përgjegjëse i cili është Këshilli i Ministrave, si organ vendimarrës në këto raste). * Direktivën e Parlamentit Europian dhe të Këshillit 2011/95/BE, datë 13 dhjetor 2011 "Standardet për cilësimin e shtetasve të vendeve të treta ose personave pa shtetësi si përfitues të mbrojtjes ndërkombëtare, për një status uniform për refugjatët dhe për personat e pranueshëm për mbrojtje plotësuese dhe përmbajtja e mbrojtjes së dhënë". * Direktivën 2003/86/EC e Këshillit të Bashkimit Evropian e datës 22 shtator 2003 “Mbi të drejtën e bashkimit familjar”. | |
| **PUBLIKIMET DHE STRATEGJITË E LIDHURA** | Strategjia për migracionin, miratuar me VKM nr. 400, date 19.06.2019;  Konventa për statusin e refugjatëve, nënshkruar në Gjenevë, më 28.07.1951 dhe Protokolli “Për statusin e refugjatëve’, nënshkruar në Nju Jork më 31.01.1967. Konventa e OKB, aderuar me dekret të Presidentit të Republikës nr. 200, datë 3.6.1992. Konventa për statusin e personave pa shtetësi, aderuar me ligjin nr. 9057, date 24.04.2003.  Konventa për reduktimin e pashtetësisë, aderuar me ligjin nr. 9059, 8.05.2003. | |
| **DATA E KONSULTIMIT PUBLIK** | 29.07.2019 dhe 08.08.2019 | |
| **DATA E VLERËSIMIT TË NDIKIMIT** | [Data e përfundimit të vlerësimit të ndikimit/Data kur është përgatitur versioni i fundit të vlerësimit të ndikimit] | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | jo | |
| **NUMRI I VLERËSIMIT TË NDIKIMIT** | 2019-MB | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Sokol SHETI  [Sokol.Sheti@mb.gov.al](mailto:Sokol.Sheti@mb.gov.al)  Renata BALLIU  [Renata.balliu@mb.gov.al](mailto:Renata.balliu@mb.gov.al) | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Problemi në shqyrtim lidhet kryesisht me faktin se Shqipëria është prekur nga flukset e përziera migratore të cilat përbëhen, ndër të tjera, nga azilkërkuesit, migrantët të cilët kërkojnë mbrojtje ndërkombëtare, viktimat e trafikimit, të miturit e pashoqëruar dhe personat pa shtetësi. Ata vijnë nga shtete të ndryshme, ku shumica hyjnë në vendin tonë pa leje dhe janë në një situatë të caktuar vulnerabiliteti për shkak të situatës në vendet e tyre të origjinës prej të cilave janë larguar apo për për shkak të kushteve të vështira, ose shfrytëzimit dhe abuzimit të pësuar përgjatë udhëtimit[[1]](#footnote-1).  Për shumë arsye refugjatët dhe personat të cilët përfitojnë mbrojtje ndërkombëtare duhet të përballen me probleme të ngjashme me ato të migrantëve, edhe pse kjo kategori është e detyruar që të migrojë. Duhet theksuar që kategoria e refugjatëve shpërngulet nga vendi i origjinës jo për arsye ekonomike dhe kjo bën që atë të kenë nevojë për një integrim sa më të shpjtë në vendin ku gjejnë mbrojtje ndërkombëtare, për më tepër që në të shumtën e rasteve në vendin pritës, personat që bëjnë pjesë në kategorinë e azilkëkruesve apo refugjatëve nuk kanë lidhje familjare apo të afërt ku të mbështeten  Garantimi i të drejtave dhe shërbimeve për këto kategori migratore, në veçanti trajtimi i këtyre çështjeve në mënyrë gjithpërfshirëse, duke ngarkuar me detyrime të gjithë aktorët e zinxhirit të sistemit të azilit, sipas standardeve të Bashkimit Evropian dhe normave ndërkombëtare, kërkon ndërhyrjen e qeverisë me qëllim rishikimin e prioriteteve dhe objektivave në fushën e azilit.  Gjithashtu, rishikimi i prioriteteve në fushën e azilit diktohet edhe nga mungesa e kapaciteteve institucionale në menaxhimin e kufijve, si dhe mungesa e mekanizmave bashkëpunues në sistemin e azilit. | | |
| **OBJEKTIVAT**  *Cilat janë objektivat dhe efektet e synuara të propozimit?*   * Integrimi i gjithanshëm azilkërkuesve dhe refugjatëve; * Akses pa kufizime në tregun e punës; * Krijimi i një sistemi efektiv të azilit; * Garantimi i të drejtave të azilkërkuesve dhe refugjatëve në mënyrë të barabartë me shtetasit e vendeve të treta që qëndrojnë ligjërisht në territorin shqiptar; * Ngritja dhe implementimi i Data Base për azilin; * Trajtimi me prioritet i kategorive të veçanta/vulnerabël që kërkojnë mbrojtje ndërkombëtare, si dhe garantimi i një niveli më të lartë të mbrojtjeje për këto kategori. * Garantimi i kushteve bashkëkohore dhe të sigurta të akomodimit; * Garantimi i ndihmës juridike falas; * Garantimi i mbrojtjes së përkohshme në rastet e flukseve masive; * Fuqizimi i rolit të autoritetit përgjegjës (Drejtoria e Azilit dhe Shtetësisë); * Lehtësim i procedurës (intervista on line, mosprezenca e personave me uniformë); * Reduktimi i numrit të personave me qëndrim të parregullt, (njoftimi që në rast të refuzimit të statusit ndaj personit do zbatohet ligji për të huajt); | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsioni 0 – status *quo-ja*  Opsioni 1 – ndryshimi i ligjit nr. 121/2014 “Për azilin në Republikën e Shqipërisë”  Opsioni 2 – Miratimi i një ligji të organik “Për azilin në Republikën e Shqipërisë” | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  **Ndikime ekonomike** të opsionit të preferuar (opsioni 2), kosto të drejtëpërdrejta për buxhetin e shtetit, pasi sipas këtij opsioni do të shtohen kapacitetet në burime njerëzore pranë Drejtorisë së azilit në MB. Parashikohet konkretisht:   * 2 punonjës shtesë në strukturën e Drejtorisë për çështjet e azilit; * sigurimi i përkthyesit dhe përfaqësuesit ligjor implikon kosto financiare për MD; * marrja e pergjegjësive që në momentin e parë të kontaktit me aplikuesit për mbrojtje nderkombëtare në kufi apo brenda në territor, nga strukturat pergjegjëse sipas fushave që mbulojnë në shëndetësi, perkrahje sociale, etj, paraqet kosto financiare pasi këto struktura do të jenë efektive në afërsi të pikave të kalimit kufitar apo ne territory; * kosto për garantimin e aksesit në arsim.   **Ndikime ekonomike pozitive** për personat me status refugjati ose me mbrojtje plotësuese. Lehtësira për akses në tregun e punës do të ndikojë pozitivisht në aspektin financiar të këtyre kategorive.  **Ndikime sociale** të drejtëpërdrejta te personat azilkërkues dhe refugjat, pasi do t’u garantohen një sërë shërbime që nga momenti i paraqitjes së kërkesës për azil, duke ndikuar kështu në integrimin e shpejtë të tyre në shoqërinë shqiptare. Mund të përmendim: ndihmën juridike falas, përfaqësimin ligjor, strehim, ushqim, e drejta për t’u pajisur me dokument identifikimi (kartë identiteti dhe pasaportë) që do ti mundësojë akses në shumë shërbime, lehtësim në lidhje me procedurat e punësimit deri në akses në tregun e punës pa kufizime për personat që marrin statusin e refugjatit apo mbrojtje ndërkombëtare.  **Ndikime sociale indirekte,** në rritjen e parametrave të rendit dhe sigurisë publike.  Përcaktimi i detyrimeve konkrete për çdo institucion të përfshirë në zixhirin e sistemit të azilit, qartësimi i procedurave, zgjerimi i kompetencave të Drejtorisë për Çështjet e Azilit, në veçanti krijimi i kontakteve të drjtpërdrejta ndërmjet kësaj drejtorie dhe strukturave homologe për mbledhjen dhe shkëmbimin e informacionit për vendet e origjinës, si dhe shkëmbimi i informacionit aktualisht me vendet anëtare të MARRI dhe në të ardhmen me vendet e BE-së mbi gjeneralitetet e azilkërkuesve në përputhje me EURODAC do të ndikojë në parandalimin e rasteve abusive, por edhe të veprave penale që mund të kryehen nga kategoria e azilkërkuesve apo refugjatëve. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është miratimi i një ligji të ri që do të rregullojë çështjet e azilit. Ky opsion është zgjedhur, pasi,   * përcaktimi i detyrimeve për të gjithë institucionet që trajtojnë çështjet e azilit mund të bëhet vetëm me ligj; * garantimi i kuptueshmërisë, qartësisë, harmonizimit dhe logjikës juridike të dispozitave, adreson domosdoshmërisht nevojën e hartimit të një ligji të ri; * numri jo i pakët i direktivave (6) të Bashkimit Evropian që do të përafrohen në këtë projektligj, kërkon gjithashtu nevojën e miratimit të një ligji të ri, pasi dispozitat që do të preken janë të shumta dhe rrjedhimisht për efekt të teknikës legjislative, zgjidhet ky opsion.   **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 2020** | **Viti 2021** | **Viti 2022** | | **2.297.000** | **2.297.000** | **2.297.000** | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Projektligji është publikuar në Regjistrin Elektronik të Njoftimeve dhe Konsultimeve Publike me qëllim garantimin e përfshirjen në procesin e konsultimit të të gjithë aktorëve të interesuar.  Më datë 08.08.2019 u zhvillua një tryezë e rrumbullakët me përfaqësues të delegacionit të BE-së, UNHCR-së, RMSA, TLAS, IOM, PAMECA, OSCE, EURALIUS, UNICEF, SAVETHECHILDREN, Komiteti Shqiptar i Helsinkit, si dhe përfaqësues të shoqërisë civile, etj.  Komentet dhe sugjerimet e adresuara konsistonin kryesisht në procedurën, afatet, në garantimin e interesit më të lartë të fëmijës, në rishikimin e detyrimeve që sjellin kosto financiare, mbi çështje riformulimesh, mbi të drejtën e njoftimit dhe informimit, etj. Komentet janë marrë në konsideratë dhe po shqyrtohen nga struktura teknike me qëllim përmirësimin e përmbajtjes dhe formës së projektaktit. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Në zbatimin e këtij projektligji përfshihen disa institucione shtetërore, por gjithashtu edhe organizata ndërkombëtare. Peshën kryesore në zbatimin dhe monitorimin e ka Drejtoria për çështjet e azilit, pranë Ministrisë së Brendshme, si struktura përgjegjëse për ndjekjen e procedurave dhe marrjen e vendimeve.  Drejtoria e Kufirit dhe e Migracionit si struktura që ka kontaktin e parë me azilkërkuesit, si dhe Qendra Kombëtare Pritëse për azilkëkruesit luajnë gjithashtu një rol kyç në zbatimin e kësaj politike.  Aktorë të tjerë zbatues janë:  Ministria e Drejtësisë (ndihma juridike falas dhe përfaqësimi ligjor);  Ministria e Financave dhe Ekonomisë (strehim social, punësimi)  Ministria e Shëndetësisë dhe Mbrojtjes Sociale (akses në sektorin e kujdesit shëndetësor);  Ministria e Arsimit, Sportit dhe Rinisë (akses në arsim jo vetëm për shtetasit që kanë fituar mbrojtje ndërkombetare, por edhe ata që janë në fazën e procedurave të aplikimit);  Organizatat Ndërkombëtare si UNHCR, EASO, Këshilli Evropës etj., që në misionin e tyre kanë mbrojtjen e të drejtave të azilkërkuesve dhe refugjatëve, do të luajnë një rol të rëndësishëm në zbatimin dhe monitorimin e kësaj politike.  Miratimi i akteve nënligjore që do të implementojnë ligjin përbën një instrument tjetër zbatues të politikës. Konkretisht, përcaktimi i vendeve të treta si shtete të sigurta të origjinës, përcaktimi i kushteve për strehim, ushqim, veshmbathje etj., me vendim të Këshillit të Ministrave do të shërbejnë si instrumente zbatuese të projektligjit. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Republika e Shqipërisë ka tashmë një sistem azili për të cilin po punohet gjithmonë e më shumë, për t’iu afruar standardeve evropiane, duke realizuar funksionimin e plotë të procedurave në përcaktimin e statusit të refugjatit për personat që kërkojnë azil.

Deklarata Universale e të Drejtave të Njeriut, e datës 10 dhjetor 1948, në nenin 14, përcakton se: “*1. Secili ka të drejtë të kërkojë dhe tё gëzojë vendstrehim në vende të tjera pёr shkak tё pёrndjekjes.  
2. Këtë të drejtë nuk mund ta kërkojё askush në rast tё pёrndjekjeve qё mbёshteten vёrtet nё veprimet e rёndomta penale ose nё veprimet qё janё nё kundërshtim me qëllimet dhe parimet e Kombeve të Bashkuara.”*

Republika e Shqipërisë aderon në disa akte ndërkombëtare që trajtojnë çështjen e azilkërkuesve dhe refugjatëve, përmendim këtu, konventën “Për statusin e refugjatëve”, nënshkruar në Gjenevë, më 28.7.1951 dhe në protokollin “Për statusin e refugjatëve”, nënshkruar në Nju Jork, më 31.1.1967. Në konventën e OKB-së është aderuar me anë të dekretit të Presidentit të Republikës nr.200, datë 3.6.1992.

Më pas, Shqipëria ka nënshkruar dhe miratuar edhe marrëveshjen ndërmjet qeverisë së Republikës së Shqipërisë dhe Komisionerit të Lartë të Kombeve të Bashkuara për Refugjatët, nëpërmjet ligjit nr.7833, datë 22.6.1994, të shpallur me dekretin e Presidentit të Republikës me nr. 878, datë 6.7.1994.

Shqipëria ka ratifikuar, gjithashtu, edhe konventën e vitit 1954, lidhur me statusin e personave pa shtetësi, si dhe konventën e vitit 1961 për reduktimin e pashtetësisë, duke pranuar edhe disa instrumente ndërkombëtare dhe rajonale mbi të drejtat e njeriut, të cilat, gjithashtu, kanë rëndësi për mbrojtjen e refugjatëve.

Përmes këtyre akteve, Shqipëria është radhitur në krah të atyre vendeve juridikisht të qytetëruara, duke promovuar dhe përhapur vlerat e njerëzimit dhe ka krijuar kështu një sistem funksional të azilit, në veçanti për mbrojtjen e të drejtave për azilkërkuesit, refugjatët, si dhe përcaktimin e detyrimeve të autoriteteve përgjegjëse.

Gjithashtu, neni 80, i Marrëveshjes së Stabilizim - Asociimit përcakton se bashkëpunimi ndërmjet Shqipërisë dhe Bashkimit Evropian në këtë fushë do të përqendrohet në zbatimin e legjislacionit të brendshëm për përmbushjen e standardeve të Konventës së Gjenevës të vitit 1951 dhe protokollit të Nju Jorkut të vitit 1967, për të siguruar, në këtë mënyrë, respektimin e parimit të moskthimit (*non – refoulment*) të individit në atë vend që përbën kërcënim për jetën e tij, si dhe të të drejtave të tjera të azilkërkuesve dhe refugjatëve.

Po ashtu, çështjet e trajtimit të azilkërkuesve janë bërë një subjekt gjithnjë edhe më i shpeshtë i trajtimit edhe nga Gjykata Europiane për të Drejtat e Njeriut, në zbatim të Konventës Europiane për të Drejtat e Njeriut. Duke qenë se kjo Konventë dhe autoriteti i Gjykatës së Strasburgut kanë një vend të veçantë në Kushtetutën dhe të drejtën e brendshme në Shqipëri, ky fakt përbën një shtysë tjetër për rregullimin me të plotë ligjor dhe në përputhje me detyrimet/standardet ndërkombëtare të fushës së azilit në Republikën e Shqipërisë.

Në kuadër të procesit të vlerësimit të plotësimit të kushteve për anëtarësim të Republikës së Shqipërisë në Bashkimin Evropian, megjithëse në vlerësimin përfundimtar të ekspertëve të shteteve anëtare, legjislacioni për azilin u vlerësua pozitivisht, në raportin e vlerësimit dhe në një sërë takimesh të tjera janë dhënë disa rekomandime në interes të përmirësimit të tij. Nga ana tjetër, nga viti 2014 deri në ditët e sotme organizmat shtetërore që merren me zbatimin e këtij ligji kanë identifikuar disa mangësi dhe paqartësi në interpretim dhe zbatim, të cilat gjejnë zgjidhje të plotë ligjore në projektligjin e paraqitur.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Problemi në shqyrtim lidhet me funksionimin e sistemit të azilit në kushtet kur flukset migratore nga vit në vit paraqesin diversitet, të cilat përbëhen, ndër të tjera, nga refugjatët dhe azilkërkuesit, migrantët, viktimat e trafikimit, të miturit e pashoqëruar dhe të ndarë, dhe personat pa shtetësi. Disa prej tyre futen në më shumë se një nga këto kategori. Ata vijnë nga shtetësi të ndryshme, ku shumica janë sirianë dhe afganë dhe shpesh hyjnë në vend në mënyrë të parregullt (figura 1).

Në të shumtën e rasteve, këta migrantë janë në një situatë të caktuar vulnerabiliteti për shkak të situatës në vendet e tyre të origjinës prej të cilave janë larguar, për shkak të kushteve të vështira, ose shfrytëzimit dhe abuzimit të pësuar përgjatë udhëtimit[[2]](#footnote-2). Këto flukse kalojnë kryesisht tranzit në Shqipëri përpara se të hyjnë në vendet e Bashkimit Evropian.

**Figura 1. Migrantë të parregullt të kapur në territorin e Shqipërisë(2009-2017)**

*Burimi i profilit: Ministria e Brendshme, Republika e Shqipërisë*

Një vlerësim i shpejtë i kryer nga Ekipi i Kombeve të Bashkuara në Shqipëri në vitin 2018, tregon një rritje të mprehtë të numrit të personave të ndaluar në zonat kufitare, ku 3,088 persona janë ndaluar në gjashtë muajt e parë të vitit 2018, krahasuar me 1049 në vitin 2017. Kjo rritje shoqërohet edhe me një rritje të numrit të kërkesave për azil – 1,901 në gjysmën e parë të vitit 2018, nga 309 në vitin 2017 (Fig.2). Këto shifra janë në fakt më të larta se ato të regjistruara në vitin 2015, gjatë pikut të fluksit të migrantëve në mbarë Evropën.

Bazuar në të dhënat e grumbulluara nga IOM për periudhën Dhjetor 2015 deri në Shkurt 2018, 297 persona janë përpjekur të kalojnë kufijtë shqiptarë më shumë se një herë (përsëritës). Rritja e kërkesave për azil ka të ngjarë të vazhdojë. Skenari më optimist i ndërtuar nga ky studim në bazë të analizës së rritjes së hyrjeve dhe larmishmërisë së origjinës të këtyre hyrjeve, tregon se numri i kërkesave për azil do të arrijë në 3,000 në vitin 2019 për 6,000 hyrje gjithsej; ndërkohë që skenari pesimist tregon gjithsej 7,500 kërkesa për azil në vitin 2019 për 13,000 hyrje gjithsej.

***Figura 2.*** *Mbërritjet dhe Azili 2015 – 2018*

Burimi: UNHCR (2015-2017 statistika zyrtare nga QSH / 2018 UNHCR &QSH)

Lidhur me vendet e origjinës, në vitin 2018, 48% e të ndaluarve deklarojnë se janë nga Siria (1338; prej të cilëve 984 kërkesa për azil) të ndjekur nga shtetësi të tjera si Pakistani (443, prej të cilave 307 kërkesa për azil), Iraku (235 prej të cilave 151 kërkesa për azil), Algjeria (172 prej të cilave 86 kërkesa për azil), Libia, Maroku, Palestina, Afganistani, Jemeni dhe Irani me më pak shifra.

Një grup veçanërisht vulnerabël përbëhet nga fëmijët: 322 fëmijë janë ndaluar në gjysmën e parë të vitit 2018. Ndërsa gratë dhe fëmijët përbëjnë pakicën, është vënë re një rritje në këtë kategori sidomos nga marsi deri në maj (Fig. 4). Shumica e grave dhe fëmijëve kanë qenë shtetas sirianë që kanë kërkuar azil.

**Figura 3**

Nga janari deri në prill 2018, 74% e ndalimeve për herë të parë (në vijim ndalime) janë raportuar në kufirin jugor dhe më saktësisht në pikën kufitare të Kakavijës. Përveç kësaj, 305 persona janë kapur duke dalë nga vendi (në drejtim të Malit të Zi, në zonën e Shkodrës) në periudhën tre mujore nga marsi deri në maj 2018.[[3]](#footnote-3) Kjo mund të lidhet me faktin se është krijuar një rrugë e re për kontrabandimin e njerëzve nga Greqia nëpërmjet Shqipërisë, Malit të Zi dhe Bosnjës në Kroaci dhe në Evropën Perëndimore.[[4]](#footnote-4) Për më tepër ndalimet në territor janë rritur gjatë vitit 2018.

Pavarësisht se pjesa më e madhe e të huajve që përfshihen në kategorinë e azilkërkuesve hyjnë në territorin e RSH në mënyrë të parregullt, arsyet jo ekonomike por kryesisht për shkak të përndjekjeve që mund të kenë kaluar në vendin e tyre të origjinës, dikton nevojën e trajtimit të tyre në mënyrë të veçantë nga kategoria e shtetasve të huajve. Mund të përmendim faktin që pjesa dërrmuese e azilkërkuesve janë të arsimuar dhe me kualifikime të larta, por gjithsesi e kanë të veshtirë të kenë akses në tregun e punës.

Në kuadrin ligjor aktual nuk ka një ndarje të qartë të detyrave dhe përgjegjësive të institucioneve që trajtojnë çështjet e azilit, mungon fleksibiliteti në procedurat që ndiqen, në rastet kur ka prova të dukshme për marrjen e një vendimi pozitiv apo negativ. Nuk garantohet plotësisht e drejta e informimit, si dhe mungon trajtimi i kategorive vulnerabël (femijë, viktima të trafikimit, persona me aftësi të kufizuar, etj.)

Problematikat në shqyrtim paraqesin një shtrirje të gjerë duke qenë se fenomeni i azilit nuk mund të kufizohet vetëm në nivel kombëtar, pra mënyra se si këto çështje trajtohen në nivel kombëtar ndikon në nivel rajonal e më gjerë.

Grupet e prekura janë personat e ardhur nga vendet e treta jo të sigurta që kanë qenë subjekt i ndonjë akti persekutimi në vendet e tyre të origjinës. Institucionet shtetërore që trajtojnë çështjet e azilit, shoqatat përfaqësuese të azilkërkuesve dhe refugjatëve janë gjithashtu grupe të prekura nga ndërhyrja e qeverisë.

Problematikat si më sipërpërshkruar synohen të adresohen nëpërmjet ndërhyrjes së politikës, duke garantuar kështu trajtimin në akt ligjor të të gjitha çështjeve të lidhura me fenomenin e azilit në Republikën e Shqipërisë.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndërhyrja nëpërmjet miratimit të këtij ligji, është e nevojshme nga njëra anë, për të garantuar, rritjen e nivelit të mbrojtjes së të drejtave azilkërkuesve dhe refugjatëve, për të përmirësuar kushtet e jetesës së tyre, parandalimin e rasteve abuzive etj., dhe nga ana tjetër përmbushjen e detyrimeve që rrjedhin në kuadër të procesit të integrimit evropian. Përafrimi i legjislacionit shqiptar në fushën e azilit me *acquis* të BE-së ka qenë prioritet, tashmë i arritur me ligjin nr. 121/2014, por duke marrë në konsideratë faktin që vetë legjislacioni i BE-së në këtë sektor është gjithnjë e në proces ndryshimi me qëllim përshtatjen ndaj nevojave të kohës dhe kontekstit të vetë fenomenit të azilit, imponohet nevoja e ndërhyrjes për garantimin e standardeve evropiane në këtë sektor.

Ndërhyrja e qeverisë është e një niveli të lartë, pasi fenomeni i azilit prek shumë aktorë dhe imponon ndërhyrjen me ligj. Vetëm nëpërmjet miratimit të një ligji të ri do të garantohet mbrojtje ligjore efikase dhe një proces integrimi i shpejte i azilkërkuesve dhe refugjatëve.

Grupi Ndërinstitucional i Punës në kryerjen e një analize të plotë të trajtimit të problematikave dhe përcaktimit të objektivave, ka vlerësuar direktivat e BE-së objekt i traspozimit në legjislacionit tonë.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*
* Integrimi i azilkëkruesve dhe refugjatëve;
* Krijimi i një sistemi gjithëpërfshirës dhe funksional të azilit;
* Rritja e nivelit të mbrojtjes së të drejtave të azilkërkuesve dhe refugjatëve në mënyrë të barabartë me shtetasit e vendeve të treta që qëndrojnë ligjërisht në territorin shqiptar;
* Trajtim i veçantë (lehtësi në procedurë dhe akses në shërbime) i kategorive vulnerabël;
* Garantimi i aksesit në sistemin e drejtësisë, nëpërmjet ndihmës juridike falas;
* Garantimi i aksesit në sistemin shëndetësor dhe arsimor;
* Reduktimi i numrit të personave me qëndrim të parregullt, (njoftimi që në rast të refuzimit të statusit ndaj personit do zbatohet ligji për të huajt);

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Në vlerësimin dhe analizën e kryer nga Ministria e Brendshme, janë trajtuar opsionet si më poshtë:

Opsioni i status quo-së – 0.

Ligji aktual paraqet një boshllëk ligjor në lidhje me trajtimin që i duhet bërë kategorive vulnerabël. Nuk garanton akes në arsim për azilkërkuesit, si dhe nuk përcakton detyrime specifike për të gjitha strukturat e përfshira në zinxhirin e sistemit të azilit. Status *quo-*ja karakterizohet kryeshit nga mungesa e procedurës së përshpejtuar (dhënia e një vendimi pozitiv në rastet e një kërkese dukshëm e bazuar dhe anasjelltas), e aksesit në drejtësi nëpërmjet ndihmës juridike nga shteti, mungesa e mekanizmave bashkëpunues ndërmjet institucioneve ligjzbatuese dhe organizatave ndërkombëtare që operojnë në fushën e azilit, si dhe të shkëmbimit të informacionit.

Opsioni 1, ndryshimi i ligjit nr. 121/2014 “Për azilin në Republikën e Shqipërisë”: pas vlerësimit, në veçanti të dispozitave të direktivave që duhet të përafrohen në këtë ligj, rezultoi se për shkak të teknikës legjislative, qartësisë, kuptueshmërisë dhe garantimit të zbatueshmërisë, ky opsion nuk mund të ofronte zgjidhje.

Opsioni 2, miratimi i një ligji të ri për azilin: përcaktimi i detyrimeve për gjithë institucionet, rritja e nivelit të garantimit të të drejtave, zgjerimi i aksesit në shërbime, nevoja e trajtimit të veçantë të kategorive vulnerabël, si dhe nevoja e krijimit të lehtësirave në procedurë, çon domosdoshmërisht në zgjedhjen e këtij opsioni.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Opsioni i zgjedhur për miratimin e një ligji të ri për azilin ka ndikim tek:

* Personat azilkërkues;
* Personat me status të mbrojtjes ndërkombëtare;
* Institucionet shtetërore që trajtojnë çështjet e azilkërkuesve dhe refugjatëve;
* Organizatat ndërkombëtare që mbrojnë të drejtat e azilkërkuesve dhe refugjatëve.

Ndikime ekonomike, me kosto financiare për buxhetin e institucioneve shtetërore që do garantojnë të drejtat dhe shërbimet ndaj azilkërkuesve. Konkretisht, për Ministrinë e Brendshme, shtimi i 2 punonjësve në strukturën e Drejtorisë për çështjet e azilit do të ketë një impakt financiar të vazhdueshëm, në vlerën 2.297.000 lekë.

Garantimi i strehimit, ushqim apo nevoja të tjera, gjithashtu shoqërohet me kosto për buxhetin e kësaj Ministrie.

Aksesi në drejtësi, arsim dhe shëndetësi dhe mbrojtje sociale, shoqërohet me ndikime financiare për buxhetin e institucioneve përkatëse, ndikime që janë të parashikuara dhe planifikuara në ligjet organike të këtyre institucioneve por duhen rivleresuar dhe perditesuar sipas percaktimeve te ketij ligji.

**Ndikime ekonomike pozitive** për personat me status refugjati ose me mbrojtje plotësuese. Lehtësira për akses në tregun e punës do të ndikojë pozitivisht në aspektin financiar të këtyre kategorive.

**Ndikime sociale** të drejtëpërdrejta të personat azilkërkues dhe refugjat, pasi do t’u garantohen një sërë shërbimesh që nga momenti i paraqitjes së kërkesës për azil, duke ndikuar kështu në integrimin e shpejtë të tyre në shoqërinë shqiptare. Mund të përmendim: ndihmën juridike falas, përfaqësimin ligjor, strehim, ushqim, e drejta për t’u pajisur me dokument identifikimi (kartë identiteti dhe pasaportë) që do ti mundësojë akses në shumë shërbime, lehtësim në lidhje me procedurat e punësimit.

**Ndikime sociale indirekte,** në rritjen e parametrave të rendit dhe sigurisë publike.

Përcaktimi i detyrimeve konkrete për çdo institucion të përfshirë në zixhirin e sistemit të azilit, qartësimi i procedurave, zgjerimi i kompetencave të Drejtorisë për Çështjet e Azilit, në veçanti krijimi i kontakteve të drjtpërdrejta ndërmjet kësaj drejtorie dhe strukturave homologe për mbledhjen dhe shkëmbimin e informacionit për vendet e origjinës, si dhe shkëmbimi i informacionit aktualisht me vëndet anëtare të MARRI dhe në të ardhmen me vendet e BE-së mbi gjeneralitetet e azilkërkuesve në përputhje me EURODAC do të ndikojë në parandalimin e rasteve abusive, por edhe të veprave penale që mund të kryehen nga kategoria e azilkërkuesve apo refugjatëve.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është miratimi i një ligji të ri në fushën e azilit, pasi bazuar në analizën e dispozitave dhe neneve që ndryshohen apo shtohen u arrit në përfundimin se duhet të miratohet një akt i ri ligjor. Gjatë analizës së vlerësimit të boshllëqeve ligjore u identifikuan si GAP, kryesisht rritja e nivelit të bashkëpunimit midis institucioneve përgjegjëse, të cilat mbulojnë sipas fushave përkatëse: të përkrahjes sociale, shëndetësisë, arsimit, etj. Në projektligj është menduar zgjidhja e mangësisë në këtë drejtim, duke përfshirë direkt strukturat përkatëse për të marrë përgjegjësitë që në momentin e parë, pra në pikat e kalimit kufitar dhe në brendësi të territorit ku kontaktohet me azilkërkuesit.

Aktualisht institucionet kanë parashikimet ligjore në legjislacionin e tyre organik por marrja e detyrimeve nëpërmjet legjislacionit për azilin do të mundësonte rritjen e përgjegjësive nga këto struktura, i cili deri më sot nuk ka qenë në nivelin e kërkuar.

Mbajtja në mënyrë të vazhdueshme e të dhënave statistikore çoi në vlerësimin e nevojës së sanksionimit në draft ligj të krijimit dhe implementimit të Data Basës (regjistri i të dhënave të azilit).

Ligji aktual parashikon bashkëpunimin vetëm e UNHCR, por nisur nga interesi dhe bashkëpunimi në praktikë është parashikuar bashkëpunimi me organizata të ndryshme ndërkombëtare që ofrojnë asistencë dhe ndihmë në fushën e azilit.

Nisur nga shqetësimet që janë konstatuar në qendrën pritëse të azilkërkuesit, në veçanti shkeljet e renda që mund të sjellin pasoja në jetën apo shëndetin e komunitetit ku banojnë, por edhe më gjerë në zonën ku ndodhet qendra pritëse, është menduar që të përcaktohen në ligj përgjegjësitë, detyrimet për azilkërkuesit që jetojnë në këto qendra, si dhe pasojat në rast të shkeljes së tyre.

Pavarësisht se si pasojë e shkeljes, azilkërkuesit mund ti kufizohen shërbime, në asnjë rast nuk mund ti hiqet e drejta për të vijuar procedurat e përfitimit të mbrojtjes ndërkombëtare.

Aktualisht ndihma juridike për azilkërkuesit ofrohet nga organizatat ndërkombëtare, por në kuadër të përafrimit të mëtejshëm me direktivën përkatëse të BE-së, është menduar që kjo ndihmë të garantohet nga shteti.

Me qëllim garantimin e paanshmërisë në vendimmarrje, në veçanti gjatë procedurës së ankimit administrativ, u vlerësua e nevojshme rishikimi dispozitës për “Komisioni Kombëtar për Azilin dhe Refugjatët” për sa i përket strukturës, përbërjes, statusit dhe mënyrës së emërimit të anëtarëve të këtij Komisioni, duke rritur rëndësinë e tij, duke ngritur nivelin e përfaqësimit dhe emërimit, tashmë nga ana e Këshillit të Ministrave me qëllim garantimin e pavarësisë në vendimmarrje.

Nisur nga rastet e flukseve masive për arsye të luftës apo situata të ngjashme, të hasura kryesisht në vendet e rajonit, por edhe Greqi apo Itali, është parë si një domosdoshmëri rritja e nivelit të autoritetit vendimmarrës për dhënien/refuzimin e mbrojtjes së përkohshme, konkretisht nga Këshilli i Ministrave i cili shprehet me vendim për dhënien e kësaj mbrojtje dhe përfundimin e saj.

Shkëmbimi dhe marrja e informacionit e cila është decizive në vendimmarrjen e organit përgjegjës ka sjellë si rezultat parashikimin ligjor me anë të së cilit autoriteti përgjegjës për çështjet e azilit mund të marrë kontakt me vendin/vendet nga ka kaluar azilkërkuesi për të mundësuar plotësimin dhe verifikimin e të dhënave. Në të njëjtën kohë, po punohet që të krijohet një rrjet i përbashkët që do shërbejë për shkëmbimin e informacionit në këtë fushë me vendet e MARRI-t. Theksojmë se, aktualisht niveli i shkëmbimit të informacionit kryhet nëpërmjet sektorit përkatës në Policinë e Shtetit dhe është një procedurë e cila përveç se zgjat në afate kohore, nuk ka sjellë informacione të vlefshme, pasi policia evidenton vetëm rastet kur personi ka kryer vepër penale.

Konstatimi i rasteve të mos largimit të personave të cilëve nuk ju është pranuar, refuzuar kërkesa apo revokuar statusi i mbrojtjes, bën të nevojshme qartësimin e zbatimit të ligjit për të huajt, në veçanti të dispozitave që trajtojnë të huaj me qëndrim të parregullt.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Brendshme është njësia përgjegjëse për zbatimin e politikës, pra pas miratimit të projektligjit. Drejtoria për azilin dhe shtetësinë është është njësia përgjegjëse për zbatimin e opsionit të zgjedhur si të preferuar. Drejtoria e Kufirit dhe Migracionit, pranë Drejtorisë së Përgjithshme të Policisë së Shtetit, është gjithashtu njësi e cila ka përgjegjësinë e zbatimit të këtij projektligjit. Aktorë të tjerë të përfshirë në zbatimin dhe marrjen e masave gjatë zbatimit janë: Ministria e Arsimit, Sportit dhe Rinisë, Ministria e Shëndetësisë dhe Mbrojtjes Sociale, Ministria e Financave dhe Ekonomisë, Qendra Kombëtare pritëse për azilkërkuesit, si dhe njësitë e vetëqeverisjes vendore.

Për zbatueshmërinë e kësaj politike dhe garantimin e përputhshmërisë me kërkesat e tij do të ndërmerren hapat si më poshtë:

* Do të ngrihet Komisioni Kombëtar për azilin dhe refugjatët;
* Do të implementohet Data Base për azili;
* Riorganizimin i Qendres pritëse per azilkruesit;
* Përcaktimi i modaliteteve për dhënien e ndihmës juridike falas;
* Garantimi i aksesit dhe përcaktimi i rregullave për organizatat që ofrojnë këshillim për aplikuesit, pranë pikave të kalimit kufitar;

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Masat e monitorimit dhe vlerësimit do të shërbejnë si elementë të rëndësishëm në zbatimin e kësaj politike. Kryesisht, monitorimi i e kësaj politike do të bëhet që në kontaktin e parë që aplikuesi do të ketë me strukturat përgjegjëse (Drejtoria e Kufirit dhe Migracionit), e në vijim, në mënyrë të vazhdueshme do të monitorohen dhe vlerësohen shërbimet që do t’u garantohen azilkëkruesve, por edhe refugjatëve

Treguesit që do të shërbejnë si matës të objektivave janë:

* Rritja e numrit të azilkëkruesve që u garantohet akses në arsim;
* Rritja e numrit të refugjatëve që fitojnë shtetësinë shqiptare me natyralizim;
* Ulja e numrit të të huajve me qëndrim të parregullt;
* Rritja e numrit të azilkërkuesve dhe refugjatëve të punësuar.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Opsioni 0

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 2019 | Viti 2020 | Viti 2021 | Viti 2022 | Viti 2023 | Viti 2024 | Viti 2025 | Viti 2026 | Viti 2027 | Viti 2028 |
| **Faktori zbritës** | 1 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – një herë | 0 | 0 | 0 | 0 | 0 | 0 | 0 | 0 | 0 | 0 |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** | 0 | 0 | 0 | 0 | 0 | 0 | 0 | 0 | 0 | 0 |
| **Kosto e zbritur në total** = Kosto në total x faktorin zbritës | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | 0 | 2,188,662 | 2,085,433 | 1,987,073 | 1,893,350 | 1,804,050 | 1,718,962 | 1,637,887 | 1,560,635 | 1,487,027 | | 0 | 0 | 0 | 0 | 0 | 0 | 0 | 0 | 0 |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** | 0 | 0 | 0 | 0 | 0 | 0 | 0 | 0 | 0 | 0 |
| **Përfitimi i zbritur në total** = Përfitimi në total x faktorin zbritës | 0 | 0 | 0 | 0 | 0 | 0 | 0 | 0 | 0 | 0 |
| **Vlera aktuale e kostos në total** | **0** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | 0 |

Opsioni 1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 2019 | Viti 2020 | Viti 2021 | Viti 2022 | Viti 2023 | Viti 2024 | Viti 2025 | Viti 2026 | Viti 2027 | Viti 2028 |
| **Faktori zbritës** | 1 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – një herë | 0 | 0 | 0 | 0 | 0 | 0 | 0 | 0 | 0 | 0 |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** | 0 | 0 | 0 | 0 | 0 | 0 | 0 | 0 | 0 | 0 |
| **Kosto e zbritur në total** = Kosto në total x faktorin zbritës | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | 0 | 2,188,662 | 2,085,433 | 1,987,073 | 1,893,350 | 1,804,050 | 1,718,962 | 1,637,887 | 1,560,635 | 1,487,027 | | 0 | 0 | 0 | 0 | 0 | 0 | 0 | 0 | 0 |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** | 0 | 0 | 0 | 0 | 0 | 0 | 0 | 0 | 0 | 0 |
| **Përfitimi i zbritur në total** = Përfitimi në total x faktorin zbritës | 0 | 0 | 0 | 0 | 0 | 0 | 0 | 0 | 0 | 0 |
| **Vlera aktuale e kostos në total** | **0** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | 0 |

Opsioni 2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 2019 | Viti 2020 | Viti 2021 | Viti 2022 | Viti 2023 | Viti 2024 | Viti 2025 | Viti 2026 | Viti 2027 | Viti 2028 |
| **Faktori zbritës** | 1 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – një herë | 0 | 2.297.000 | 2.297.000 | 2.297.000 | 2.297.000 | 2.297.000 | 2.297.000 | 2.297.000 | 2.297.000 | 2.297.000 |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** | 0 | 2.297.000 | 2.297.000 | 2.297.000 | 2.297.000 | 2.297.000 | 2.297.000 | 2.297.000 | 2.297.000 | 2.297.000 |
| **Kosto e zbritur në total** = Kosto në total x faktorin zbritës | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | - | 2,188,662 | 2,085,433 | 1,987,073 | 1,893,350 | 1,804,050 | 1,718,962 | 1,637,887 | 1,560,635 | 1,487,027 | | 2,188,662 | 2,085,433 | 1,987,073 | 1,893,350 | 1,804,050 | 1,718,962 | 1,637,887 | 1,560,635 | 1,487,027 |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** | 0 | 0 | 0 | 0 | 0 | 0 | 0 | 0 | 0 | 0 |
| **Përfitimi i zbritur në total** = Përfitimi në total x faktorin zbritës | 0 | 0 | 0 | 0 | 0 | 0 | 0 | 0 | 0 | 0 |
| **Vlera aktuale e kostos në total** | **16.363.079** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | -16.363.079 |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 0 | 0 | 0 | 0 |
| Opsioni 1 | 0 | 0 | 0 |
| Opsioni 2 | 16 | 0 | 16 |

Përzgjidhet opsioni 2 duke qenë se përcakton detyrimet për të gjithë institucionet, rrit nivelin e garantimit të të drejtave, zgjeron aksesin në shërbime, nevojën e trajtimit të veçantë të kategorive vulnerabël, si dhe nevojën e krijimit të lehtësirave në procedurë.

1. Programi i Bashkëpunimit për Zhvillim të Qëndrueshëm 2017-2021 [↑](#footnote-ref-1)
2. Programi i Bashkëpunimit për Zhvillim të Qëndrueshëm 2017-2021 [↑](#footnote-ref-2)
3. Matrica e IOM për Gjurmimin e Shpërnguljes (DTM)

   Përmbledhje e të dhënave dhe informacionit në dispozicion Maj 2018 [↑](#footnote-ref-3)
4. <http://bih.iom.int/pbn/bosnian-police-prevent-hundreds-migrants-entering-croatia-reuters> [↑](#footnote-ref-4)